hotchpotch/miracl-hf-unified huggingface dataset:
Eemeli Salomäki
Eemeli Niko Antero Salomäki (s. 11. lokakuuta 1987 Turku) on suomalainen seiväshyppääjä. Hän edustaa Someron Esaa ja häntä valmentaa Petri Salomäki. Aiemmin valmentajana toimi myös Jari Holttinen. Elokuussa 2016 hän ilmoitti lopettavansa aktiiviuransa.
Salomäki on voittanut Kalevan kisoissa viidesti seiväshypyn SM-kultaa: Tampereella 2008 (535 cm), Espoossa 2009 (560 cm), Lahdessa 2012 (550 cm), Vaasassa 2013 (540 cm) ja Porissa 2015 (530 cm). Turussa 2011 hän oli toinen tuloksella 554 cm.
Salomäen viimeisiksi jäävissä Kalevan kisoissa 2017 hän osallistui kymmenotteluun, seiväshyppyyn, pituushyppyyn ja 110 metrin aitajuoksuun.
Hallikilpailuissa Salomäki on voittanut SM-kultaa Turussa 2010 (532 cm), Tampereella 2012 (545 cm), Jyväskylässä 2013 (545 cm), Rovaniemellä 2014 (532 cm), Tampereella 2015 (530 cm) sekä hopeaa Helsingissä 2011 (530 cm) ja Tampereella 2016 (525 cm). Moniotteluiden SM-hallikilpailuista hän on saavuttanut seitsenottelussa hopeaa 2015 ja pronssia 2017.
Syksyllä 2010 Suomen Urheiluliiton hallitus langetti Salomäelle lievästä dopingrikkeestä kolmen kuukauden kilpailukiellon ajalle 29. syyskuuta – 27. joulukuuta 2010. Salomäen elokuussa antamasta dopingnäytteestä löytyi indometasiinia, joka oli peräisin Salomäen olkapäävamman hoitoon käyttämästä särkylääkkeestä. Lieventävänä seikkana pidettiin sitä, että lääkeaine oli virheellisesti merkitty sallituksi ADT:n kiellettyjen aineiden oppaaseen. Salomäki ei saanut lääkkeen käytöstä urheilullista hyötyä, mutta hän menetti Joensuun Eliittikisoissa saamansa mitalit, palkinnot ja palkintorahat.
Pekingin alle 20-vuotiaiden MM-kilpailuissa Salomäki karsiutui loppukilpailusta tuloksella 510 cm. Aikuisten maaottelussa hän edusti Suomea ensimmäisen kerran Suomi–Ruotsi-maaottelussa 2008.
Berliinin MM-kilpailuissa 2009 Salomäki karsiutui loppukilpailusta tuloksella 540 cm ja Barcelonan EM-kilpailuissa 2010 ennätystään sivunneella tuloksella 560 cm. Helsingin EM-kisoissa 2012 Salomäki karsiutui loppukilpailusta tuloksella 530 cm. Salomäki karsiutui loppukilpailusta myös Göteborgin EM-hallikilpailuissa 2013 tuloksella 540 cm.
Salomäen seiväsennätys on ulkona 560 cm (2009) ja hallissa 555 cm (2012).
Salomäki on hypännyt myös pituutta, jossa hänen ennätyksensä on 757 cm (2013). Kymmenottelussa hänen ennätyksensä on 6 283 pistettä (2007).
Rusko-onttotatti
Rusko-onttotatti ("Suillus cavipes" vanh. "Boletus cavipes") on Suomessa harvinainen kullankeltainen tai ruosteenruskea tattilaji. Lakki on muodoltaan kuperan poimuinen. Maku on mieto ja tatti on kelvollinen ruokasieni. Jalka on kirkkaankeltainen, yläosassa hento verkkokuvionti. Pillistö on oliivinvärinen tai keltainen. Sieni kasvaa lehtikuusien alla.
Valvatit
Valvatit ("Sonchus") on asterikasvisuku, johon kuuluu noin 70 eri lajia vanhassa maailmassa, varsinkin Välimeren alueella. Yleisin Suomessa kasvava valvatti on monivuotinen peltovalvatti ("Sonchus arvensis"). Myös yksivuotiset otavalvatti ("Sonchus asper") ja kaalivalvatti ("Sonchus oleraceus") ovat verraten yleisiä.
Vilho Harinen
Vilho Harinen (käytti Saksassa peitenimeä Harris) (4. joulukuuta 1884 Rääkkylä – 14. huhtikuuta 1963) oli suomalainen jääkärivänrikki. Hänen vanhempansa olivat työnjohtaja Mikko Harinen ja Maria Päivinen. Hänet vihittiin avioliittoon vuonna 1921 Hilma Paavolan kanssa.
Harinen kävi kansakoulun ja Suomen liikemiesyhdistyksen liikeapulaisiltakurssit Helsingissä.
Opintojensa jälkeen Harinen siirtyi Joensuun postikonttorin ylimääräiseksi postiljooniksi 8. joulukuuta 1905 ja yleni postivaunupiirin vakinaiseksi postiljooniksi 1. tammikuuta 1915. Hän toimi ollessaan matkapostiljoonina Tornion–Seinäjoen rataosalla aktivistien salaisen postin kuljettajana vuosina 1915–1916.
Harinen liittyi vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 6. huhtikuuta 1917, josta hänet siirrettiin pataljoonan 2. komppaniaan 7. elokuuta 1917.
Hän saapui Suomeen (Vaasaan) jääkäreiden pääjoukon mukana jefreitteriksi ylennettynä 25. helmikuuta 1918. Hänet komennettiin Suomen sisällissotaan 3. Jääkärirykmentin 7. jääkäripataljoonan 2. komppaniaan. Hän otti osaa taisteluihin Tampereella, Aittolahdessa, Lyykylässä, Mannikkalassa ja Talissa.
Harinen palveli sisällissodan jälkeen edelleen 3. Jääkärirykmentissä, jonka nimi muutettiin ensin Jääkärirykmentti n:o 3:ksi ja myöhemmin Savon jääkärirykmentti n:o 3:ksi ja lopuksi Uudenmaan rykmentiksi. Hän toimi rykmentissä komppanianvääpelinä. Hänet määrättiin 14. marraskuu 1919 2. pataljoonan adjutantiksi ja 23. toukokuuta 1920 alkaen rykmentin esikuntavääpeliksi sekä 1. kesäkuuta 1923 pataljoonan varusupseeriksi ja 1. kesäkuuta 1924 alkaen 1. pataljoonan taloudenhoitajaksi. Tampereen rykmenttiin 5. komppanian vääpeliksi hän siirtyi 1. elokuuta 1925, josta hänet siirrettiin 1. huhtikuuta 1926 rykmentin ase-, ammus- ja pioneerivaraston hoitajaksi ja 1. syyskuuta 1928 rykmentin asevaraston hoitajaksi ja edelleen 1. toukokuuta 1934 rykmentin esikuntavääpeliksi. Missä tehtävässä hän toimi aina talvisodan syttymiseen saakka.
Talvi- ja jatkosotaan Harinen osallistui Tampereen suojeluskunnan vahtimestarina ja varastonhoitajana, mistä hän siirtyi sotien jälkeen Oy Ratinanlinnan vahtimestariksi, missä toimessa oli vuoteen 1955 saakka. Hänet on haudattu Tampereelle.
Luettelo katedraaleista ja tuomiokirkoista
Tämä on luettelo katedraaleista ja tuomiokirkoista.
Karl Hassel
Karl Johan Markus Hassel (27. helmikuuta 1895 Kalajoki – 15. joulukuuta 1972) oli suomalainen jääkärivääpeli. Hänen vanhempansa olivat koneenkäyttäjä John William Hassel ja Mathilda Lindroos.
Hassel kävi seitsemän luokkaa Kokkolan ruotsalaista yhteiskoulua.
Hassel liittyi vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan 4. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hänet siirrettiin pataljoonan pioneerikomppaniaan 23. syyskuuta 1917.
Hassel saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 1. Jääkärirykmentin 1. jääkäripataljoonan 2. komppaniaan, joka siirrettiin 24. maaliskuuta 1918 2. Jääkärirykmentin 6. jääkäripataljoonan 3. komppaniaksi. Hän otti osaa sisällissodan taisteluihin Kalevankankaalla, Tampereella ja Kuokkalassa.
Hassel palveli sisällissodan jälkeen edelleen 2. Jääkärirykmentissä, josta hänet siirrettiin 18. heinäkuuta 1918 Pioneerikoulutuspataljoonaan, missä toimi sen 4. komppaniassa muun muassa varusmestarina ja komppanianvääpelinä. Hän erosi vakinaisesta palveluksesta sitoumusajan loputtua 15. helmikuuta 1919 ja siirtyi konttoristiksi ja työnjohtajaksi eri puutavaraliikkeisiin vuoteen 1928 saakka, jonka jälkeen hän toimi työnjohtajana Kokkolan kaupungin palveluksessa. Siviilitöidensä ohella hän toi vuodesta 1919 alkaen myös joukkueenjohtajana ja komppanianpäällikkönä Kokkolan suojeluskunnassa.
Talvisotaan Hassel osallistui Kokkolan suojeluskunnan paikallispäällikkönä ja välirauhan aikana hän palasi Kokkolan kaupungin palvelukseen. Jatkosodan puhjettua hänet komennettiin Kokkolan päävartion rahastonhoitajaksi, mistä hänet siirrettiin joukkueenjohtajaksi 981. Ilmasuojelukomppaniaan ja osallistui sotatoimiin Vienan Karjalassa. Vuonna 1942 hänet siirrettiin Ammuslataamo 7:ään varastotöihin ja edelleen samoihin töihin Keskusvarikko 8:aan vuonna 1944.
Sotien jälkeen hän toimi lehdenjakajana Kokkolassa ja toimi Kokkolan kotiseutuyhdistyksen hallituksen jäsenenä. Hänet haudattiin Kokkolaan.
Dark Assault
Dark Assault on Iron Saviorin kolmas studioalbumi, joka julkaistiin 6. maaliskuuta 2001.
Japanin bonuskappaleet:
Alexander Hasselström
Alexander Carl Hasselström (4. joulukuuta 1889 Vaasa – 14. joulukuuta 1941) oli suomalainen jääkärivänrikki. Hänen vanhempansa olivat raatimies, kapteeni Alexander Herman Hasselström ja Hilma Emilia Idman.
Hasselström kirjoitti ylioppilaaksi Kristiinankaupungin ruotsalaisesta yhteiskoulusta vuonna 1909 ja liittyi Vaasalaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1909–1911 ja kävi Turun kauppaopiston vuosina 1913–1914.
Hasselström liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 3. maaliskuuta 1915. Hänet sijoitettiin joukon 1. komppaniaan, mistä hän siirtyi toukokuussa 1915 Ruotsiin, jossa sai määräyksen ryhtyä Saksan meriesikunnan antamiin tiedustelutehtäviin. Tiedusteluretkeltään hän palasi 3. lokakuuta 1915 Saksaan ja hänet lähetettiin tuntemattomasta syystä Altonan työosastoon, josta hänet laskettiin siviilitöihin 2. elokuuta 1917.
Hasselström palasi Suomeen 4. maaliskuuta 1918 ja astui varavääpelinä armeijan palvelukseen 1. Krenatöörirykmentin 3. Oulun pataljoonan 2. komppaniaan. Hän otti pataljoonan lähettiupseerina osaa sisällissodan taisteluihin Luhalahdessa, Viljakkalassa, Mannanmäellä, Kyröskoskella, Epilässä, Tampereella, Karkussa ja Lempäälässä. Hän toimi Lempäälässä muodostetun 4. komppanian päällikkönä pataljoonan edetessä Valkeakosken, Hauhon, Tuuloksen, Lammin ja Kosken kautta Hämeenlinnaan.
Hasselström erosi armeijasta 11. heinäkuuta 1918, mutta toimi kesällä 1919 opetusupseerina Uudenmaan suojeluskuntain taistelukoulussa Karjalankannaksella. Hän työskenteli konttoristina useissa liikkeissä vuosina 1919–1922 ja liikemiehenä Kristiinan kaupungissa vuosina 1922–1930 sekä Helsingissä vuosina 1930–1935, kunnes 5. lokakuuta 1935 alkaen pääsi ylimääräiseksi virkailijaksi Uudenmaan sotilaspiirin esikuntaan, josta hänet siirrettiin 1. huhtikuuta 1936 alkaen Tuusulan sotilaspiirin esikuntaan ja edelleen Helsingin sotilaspiirin esikuntaan hänet siirrettiin vuonna 1938. Hänet on haudattu Helsinkiin.
Imed Mhedhebi
Imed Mhedhebi (, s. 22. maaliskuuta 1976 Tunis, Tunisia) on tunisialainen entinen jalkapalloilija. Keskikentällä pelannut Mhedhebi edusti urallaan muun muassa Genoaa ja FC Nantesia.
Mhedhebin ammattilaisura alkoi ES Sahel riveissä kaudella 1994–1995, jolloin hän sai ensimmäistä kertaa juhlia CAF cupin mestaruutta. Menestystä riitti Sahelin joukkueessa aina vuoteen 1998 asti, jonka aikana Mhedhebistä oli kehittynyt varsin hyväksi keskikentällä. Tämän huomasi myös italialaisseura Genoa CFC, joka hankki pelaajan riveihinsä vuonna 2001. Mhedhebi sai kohtuullisesti peliaikaa ja onnistui kahden kauden aikana maalinteossa neljästi. Hän kuitenkin palasi takaisin Tunisiaan vuosiksi 2003–2005 ennen siirtymistään takaisin eurooppaan tällä kertaa Ranskaan Nantesiin. Uudessa joukkueessa alku näytti lupaavalta, mutta valmentajan Serge Dizetin myötä hän joutui seuraavalla kaudella kohentamaan kuntoaan reservijoukkueessa, jossa Mhedhebi pelasi 9 ottelua tehden 2 maalia. Komennus ei miellyttänyt tunisialaista keskikenttäpelaajaa ja hän kieltäytyi enää pelaamasta reserveissä, jonka seurauksena Nantesin valmentaja jätti Mhedhebin pois edustusjoukkueesta.
Joulukuussa 2007 hän allekirjoitti vuoteen 2009 kestävän sopimuksen Stade Tunisienin kanssa ja palasi näin ollen takaisin kotimaahansa. Hän myös päätti uransa sopimuksensa päätyttyä.
Otto Hautakoski
Otto Verner Hautakoski (5. toukokuuta 1895 Kokkola – 27. heinäkuuta 1948) oli suomalainen jääkäriluutnantti. Hänen vanhempansa olivat maanviljelijä Abraham Hautakoski ja Maria Kela. Hänet vihittiin avioliittoon vuonna 1925 Lempi Maria Veijalaisen kanssa.
Hautakoski kävi kaksi luokkaa kansakoulua ja suoritti myöhemmin kansakoulun kurssin. Hän suoritti Taistelukoulun vuosina 1933–1934.
Tämä kokkolalainen työmies liittyi vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan 10. joulukuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.
Hautakoski saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin joukkueenjohtajaksi 2. Jääkärirykmentin 4. jääkäripataljoonan 2. komppaniaan ja otti osaa taisteluihin Kalevankankaalla, Tampereella, Rajamäellä, Tarpilassa ja Raivolassa.
Hautakoski palveli sisällissodan jälkeen 2. Jääkärirykmentin 2. pataljoonassa (myöhemmin Porin jalkaväkirykmentti 2:n ja Savon jääkärirykmentin 2. pataljoona, Käkisalmen jääkäripataljoona Savon prikaatissa ja uudelleenmuodostetun Savon jääkärirykmentin I pataljoona). Hän toimi joukkueenjohtajana eri komppanioissa ja 31. lokakuuta 1922 alkaen 4:nnen ja myöhemmin 1. komppanian vääpelinä. Hautakoski osallistui myös Aunuksen retkikunnan mukana porajärven seudun taisteluihin.
Hautakoski osallistui talvisotaan komppanianvääpelinä Osasto Långhjelmissa ja osallistui taisteluihin Summassa, Kämärällä, Pilppulassa ja Talissa. Välirauhan ja Jatkosodan puhjetessa hän palveli 2. Armeijakunnan 2. tykkikomppanian vääpelinä, missä hän toimikin aina vuoteen 1944 saakka, jolloin hänet siirrettiin Sotavankileiri 41. Vartiokomppanian päälliköksi. Jatkosodassa hän osallistui taisteluihin Hopeasalmella, Munasuolla, Kuolemajärvellä, Terijoella, Inoossa ja Karhumäessä.
Sotien jälkeen Hautakoski toimi Jalkaväkirykmentti 1:n Aliupseerikoulun vääpelinä, josta hänet siirrettiin Esikuntakomppanian vääpeliksi ja edelleen komppaniaan vääpeliksi. Hänet on haudattu Heinolaan.
Frank Egharevba
Frank Egharevba (s. 15. joulukuuta 1985 Benin City) on itävaltalais-nigerialainen jalkapalloilija, pelipaikaltaan hyökkääjä. Hänen nykyinen seuransa on SK Schawrdorf.
Egharevba aloitti seurauransa Rapid Wienin riviessä, josta hän siirtyi Ukrainaan FK Karpaty Lviviin. Yhden vuoden jälkeen hän lähti kolmeksi vuodeksi Puolaan, jossa hän pelasi kolmessa eri seurassa. Tämän jälkeen Egharevba siirtyi sveitsiläisen FC Natersin joukkueeseen. Ympyrä sulkeutui vuonna 2007, kun hän palasi Itävaltaan SK Schawrdorfiin.
Unification
Unification on Iron Saviorin toinen studioalbumi, joka julkaistiin 11. tammikuuta 1999.Euroopan ja Pohjois-Amerikan bonuskappaleet:
Japanin bonuskappaleet:
Suutari (räjähde)
Suutari on yleiskielen slangi-ilmaisu toimimattomalle räjähteelle.
Ilmaisun alkuperää ei tunneta; kuitenkin suutari tarkoittaa räjähdettä, joka ei jostain syystä räjähdä vaikka sen pitäisi. Niitä pidetään hyvin vaarallisina.
Jörg Roßkopf
Jörg Roßkopf (s. 25. toukokuuta 1969 Dieburg) on saksalainen entinen pöytätennispelaaja, olympiamitalisti.
Roßkopf saavutti vuonna 1989 maailmanmestaruuden nelinpelistä parinsa Steffen Fetznerin kanssa. Barcelonan olympialaisissa 1992 hän saavutti hopeaa nelinpelistä niin ikään Fetznerin parina. Samana vuonna hän saavutti myös kaksinpelin Euroopan mestaruuden Stuttgartissa. Atlantan olympialaisissa 1996 hän saavutti pronssia kaksinpelistä. 1998 hän voitti kaksinpelin maailmancupissa ja Euroopan mestaruuden nelinpelissä Eindhovenissa.
Lontoon olympialaisissa Roßkopf valmensi Saksan joukkueen olympiapronssiin.
Iron Savior (albumi)
Iron Savior on Iron Saviorin esikoisalbumi, joka julkaistiin 16. maaliskuuta 1997.
Kapteeni käskee
Kapteeni käskee on leikki. Yksi pelaajista on kapteeni. Kun kapteeni sanoo ”kapteeni käskee...” ja kertoo jonkin määräyksen, muiden on toteltava. Jos kapteeni ei sano ”kapteeni käskee” ennen määräystään, pelaajat eivät saa totella. Jos joku pelaaja tottelee tässä tilanteessa, tai ei tottele silloin kun kapteeni sanoo ”kapteeni käskee”, tämä putoaa. Kun kaikki paitsi yksi pelaaja on pudonnut, putoamaton pelaaja jää uudeksi kapteeniksi. Leikki jatkuu, kunnes kaikki pelaajat ovat pudonneet pelistä.
Leikin eräässä muunnelmassa kapteeni antaa muille leikkijöille käskyn ja tekee samalla itse jotain käskystä poikkeavaa. Kapteeni voi esimerkiksi käskeä muita juoksemaan paikallaan ja hyppiä itse yhdellä jalalla. Muiden leikkijöiden tulee totella kapteenin käskyä, vaikka hän toimiikin ohjeista poikkeavalla tavalla.
Nimemme on Dingo
Nimemme on Dingo on vuonna 1984 julkaistu Dingon konserttitallenne, joka julkaistiin VHS- ja Betamax-formaateissa. Konsertti on taltioitu Tavastia-klubilla vuonna 1984. Osa videon sisällöstä julkaistiin vuonna 2004 "Dingomania"-DVD:llä.
Barnesin avaus
Barnesin avaus on shakkiavaus, jota luonnehtii siirto
Avaus on nimetty englantilaisen Thomas Wilson Barnesin mukaan. Hänen mukaansa on nimetty myös Barnesin puolustus, jota luonnehtivat siirrot 1.e4 f6. Barnesin avaus on epätavallinen sekä harvinainen avaus ja se luokitellaan ECO-koodistolla koodille A00.
Barnesin avaus on arvioitu kaikista valkean avauksista huonoimmaksi. Se estää kuningasratsua siirtymästä ruutuun f3 ja heikentää valkean kuningasasemaa. Siirto suojelee kyllä e4-ruudun, mutta siihen tehtävään Rc3 ja d3 olisivat parempia. Jos valkea kuningas siirtyy jatkossa f2:een, on kyseessä avauksen Hammerschlag-muunnelma.
Barnesin avauksella voi joutua nopeimpaan mahdolliseen mattiin jatkossa 1.f3 e5 (tai e6) 2.g4 Dh4#.
Avaus voi muuntua Blackmar-Diemer-gambiitiksi jatkossa 1.f3 d5 2.e4 dxe4 3.Rc3. Tämä on suhteellisen yleistä ottaen huomioon sen, että Barnesin avausta pelataan hyvin harvoin, eikä käytännössä koskaan huipputasolla.
Kerjäläisten valtakunnassa
Kerjäläisten valtakunnassa on vuonna 1985 julkaistu Dingon konserttitallenne, joka julkaistiin VHS-formaatissa. Konsertti on taltioitu Porin puuvillatehtaalla vuonna 1985. Osa videon sisällöstä julkaistiin vuonna 2004 "Dingomania"-DVD:llä.
Dingo Live
Dingo Live on vuonna 1999 julkaistu Dingon konserttitallenne, joka julkaistiin VHS-formaatissa. Konserttitallenne sisältää aiemmin julkaistut videot "Nimemme on Dingo" (1984) ja "Kerjäläisten valtakunnassa". Video julkaistiin vauhdittamaan Dingon comebackia ja uuden "Parhaat"-kokoelmalevyn myyntiä.
Barnesin puolustus
Barnesin puolustus on shakkiavaus, jota kuvaavat siirrot
Avaus on nimetty englantilaisen Thomas Wilson Barnesin mukaan. Avaus on käänteistä Barnesin avausta, mutta musta pelaa tempon tappiolla. Barnesin puolustus on epätavallinen vastaus valkean aloitussiirtoon, ja avaus luokitellaan ECO-koodistolla koodille B00. Barnes käytti avausta menestyksekkäästi Paul Morphya vastaan.
Siirto 1...f6 suojelee e5-ruudun mahdollisen e-sotilaan etenemisen varalta. Siirto on kuitenkin heikko, sillä se vie mustan kuningasratsun luonnollisen kehitysruudun ja heikentää kuningassivustaa.
Valkean suosituin vastaus siirtoon on 2.d4. Nyt siirrot 2...h6 ja g5 johtaisivat mattiin ja 2...e5 häviäisi sotilaan. Suosittu jatko sen sijaan on 2...Kf7. Barnesin puolustus voi muuntua Damianon puolustukseksi jatkossa 2.Rf3 e5.
John Paine
John Bryant Paine (8. huhtikuuta 1870 Boston – 2. elokuuta 1951 Weston, Massachusetts) oli yhdysvaltalainen ampuja ja olympiavoittaja. Hän voitti kultaa Ateenan olympialaisissa 1896 25 metrin palvelusrevolverikilpailussa.
Myös Johnin veli Sumner oli olympiatason ampuja.
Gillebert de Berneville
Gillebert de Berneville oli 1200-luvun puolivälin paikkeilla vaikuttanut truveeri. Häneltä on säilynyt 32 runoa ja viisitoista melodiaa. Tuotantoa on nykyaikana hieman levytettykin.
Oulun palo 1655
Oulun toinen tulipalo sattui vuonna 1655, jolloin taloja mainitaan hajoitetun tulen levenemisen estämiseksi. Tulipalon sanotaan alkaneen pormestari Antti Yrjönpojan Panimohuoneesta. Oulun väkiluku oli tuolloin noin 1 000 henkeä. Kaupunki rakennettiin tulipalojen jälkeen uuden järjestelysuunnitelman mukaan. Alue mitattiin ja tontit määrättiin uudestaan.
Dionysus (yhtye)
Dionysus on saksalais-ruotsalainen power metal -yhtye.
Rumpali Ronny Milianowicz perusti Dionysuksen vuonna 1999. Yhtyeen esikoisalbumi "Sign of Truth" nauhoitettiin Röhn Studiolla Fuldassa vuonna 2002. Albumin tuotti Edguyn ja Avantasian keulahahmo Tobias Sammet. Seuraava albumi, "Anima Mundi", julkaistiin vuonna 2004. Kolmas ja viimeisin levy, "Fairytales and Reality" ilmestyi kesällä 2006.
Dionysus on tehnyt tiivistä yhteistyötä HammerFallin laulajan, Joacim Cansin, kanssa. Ronny Milianowicz lauloi taustalauluja HammerFallin "Legacy of Kings" -albumilla. Joacim Cans on kirjoittanut sanoituksia muutamiin Dionysuksen kappaleisiin.
Tammikuussa 2007 rumpali Ronny Milianowicz ilmoitti lähtevänsä yhtyeestä. Helmikuussa 2007 myös kosketinsoittaja Kaspar Dahlqvist ilmoitti jättävänsä yhtyeen. Heidän tilalleen valittiin rumpali Johannes Berg ja kosketinsoittaja Joakim Floke. Molemmat osallistuivat yhtyeen vuoden 2007 Euroopan kiertueelle Jon Oliva's Painin lämmittelijänä.
Vuonna 2008 Dionysuksen basisti Nobby Noberg ja entinen rumpali Ronny Milianowicz julkaisivat Jan Thore Grefstadin kanssa perustamansa Saint Deamon -yhtyeen esikoisalbumin.
Blondel de Nesle
Blondel de Nesle (vaikutti vuosina 1150-1200) on yksi tunnetuimmista keskiajan truveereista. Hän oli alemman aateliston edustaja ja kotoisin Picardiesta, Neslen kaupungista. Useita hänen nimissään julkaistuja teoksia on säilynyt ja monet teoksista ovat truveerikirjallisuuden levinneimpiä teoksia.
Legendan mukaan Blondel de Nesle auttoi vuonna 1192 Rikhard I Leijonamielen ulos vankeudesta.
Geórgios Tsítas
Geórgios Tsítas (, 1872 İzmir, Osmanien valtakunta – ?) oli kreikkalainen painija ja olympiamitalisti. Hän voitti hopeaa Ateenan olympialaisissa 1896 avoimessa sarjassa. Turnauksessa Tsítas pääsi ensimmäiseltä kierrokselta läpi ilman ottelua, joten hän oli varma mitalisti. Välierässä hän kohtasi maanmiehensä Stéfanos Christópouloksen ja voitti ottelun. Loppuottelussa Tsítas sai vastaansa Carl Schuhmannin. Ottelu keskeytettiin pimeyden takia 40 minuutin kohdalla. Seuraavana päivänä Schuhmann oli paremmassa kunnossa kuin Tsítas ja nappasi kultamitalin.
Tsítas kuoli vuosien 1940 ja 1945 välillä.
Águilas CF
Águilas Club de Fútbol on espanjalainen jalkapalloseura, joka tulee Águilasista Murcian alueelta. Seuran edustusjoukkue pelaa Espanjan kolmanneksi korkeimmalla sarjatasolla Segunda División B:ssä. Sen kotistadion on El Rubial, jonne mahtuu 4 000 katsojaa.
Nykyinen seura Águilas Club de Fútbol perustettiin vuonna 1925, mutta Águilasissa on pelattu jalkapalloa eri nimillä jo vuodesta 1896 lähtien.
Ensimmäisen kerran joukkue pelasi Tercera Divisiónissa vuonna 1956, ja siitä edespäin 50 vuoden ajan se on pelannut lähinnä joko Tercerassa tai alemmissa paikallisissa sarjoissa. Kaudeksi 1998–1999 joukkue nousi ensimmäistä kertaa Segunda División B:hen. Se putosi kauden jälkeen takaisin Terceraan, mutta palasi taas vuonna 2005 Segunda B:hen. Joukkueella oli myös mahdollisuus nousta kauden 2005–2006 päätteeksi Segunda Divisióniin, kun se pääsi karsimaan sarjapaikasta Alicanten kanssa.
Historiansa aikana joukkue on pelannut kaikkiaan 5 kautta Segunda División B:ssä ja 35 kautta Tercera Divisiónissa.
Ny-Hellesund
Ny-Hellesund on ulkosatama Søgnen saaristossa Länsi-Agderissa, Norjassa. Alueen pääsaaret ovat nimeltään "Monsøya", "Helgøya" ja "Kapelløya". Ny-Hellesund on ollut useiden taiteilijoiden asuinpaikkana ja maalausten sekä kirjoitusten kohteena. Se on myös tunnettu legendasta, jonka mukaan Pyhä Olavi pakeni sinne vihollisiaan. Kesäisin alue täyttyy huvila-asukkaista.
Vuonna 1982 Monsøyalta tehtiin piikivilöytö, jonka perusteella on todettu siellä olleen asutusta jo noin 5000 eaa. Satama on toiminut myös Norjan etelärannikon laivaliikenteen tärkeänä solmukohtana. Siellä toimi luotsiasema vuodesta 1721 sekä tulliasema vuodesta 1796. Jo vuonna 1690 aloittanut kuninkaallinen kestikievari vilkastutti osaltaan saarten elämää. Salmessa saattoi olla yhtaikaa ankkurissa jopa 60–70 laivaa. Vuosina 1850–1900 saarilla asui noin 100 vakituista asukasta ja siellä toimi muun muassa koulu, kauppa, postikonttori sekä tulliasema.
1900-luvulla ulkosatama menetti merkitystään. Viimeinen kauppa lakkautettiin 1960, koulu ja tulliasema 1963, luotsiasema 1965 ja postikonttori 1979. Saarille vedettiin vesijohto mantereelta 1983. Vuonna 2008 saarilla asui 15 vakituista asukasta ja siellä toiminut pientelakka lopetti toimintansa.
Nykyisin valtaosa alueesta on valtion omistuksessa ja sen yleisiä alueita pidetään Søgnen saaristossa veneilijöiden kannalta kenties parhaina.
Useat tunnetut taiteilijat liittyvät kiinteästi Ny-Hellesundin historiaan. Elokuussa 1800 britti John William Edy piirsi saaria ja vuonna 1885 taidemaalari Amaldus Nielsen (1838–1932) maalasi muun muassa Oslon kansallisgalleriassa olevan taulun "Morgen ved Ny-Hellesund". Taidemaalari Hans Gude (1825–1903) oleskeli alueella 1872.
Kirjailija Vilhelm Krag sai ystäviltään lahjaksi huvilan "Havbugta", jossa hän asui loppuaikoinaan pitkiä aikoja ja jossa hän kuoli 1933. Hänen luonaan vieraili useita runoilijoita ja vielä vuonna 1935 Nordahl Grieg ja vuonna 1936 Arnulf Øverland oleskelivat Havbugtassa.
Kapelløyan ja Helgøyan välillä on erittäin kapea salmi, "Olavsundet". Legendan mukaan Pyhä Olavi pakeni kerran vihollisiaan ja asetti laivansa kurssin kohti Hellesundia, jolloin vuori jakautui kahtia. Hän pääsi turvaan pois vihollisen näkyvistä. Edelleenkin kallioseinästä voi oikeasta kulmasta katsoen erottaa kuninkaan profiilin. Paikalla on sittemmin vieraillut lukuisia kuninkaallisia, jotka ovat ikuistaneet monogramminsa kallioseinään.
Kesäisin Monsøyan koulurakennuksessa toimii "Udhavn Teater" ja siellä järjestetään myös vuosittainen basaari, joka on perinne jo vuodesta 1880. Vuosina 2002 ja 2003 paikalla oli taideprojekti "Genius Loci"n maisemainstallaatioita sekä maalla että vedessä, joista edelleen on nähtävillä veistos "Innadvend stranding" Kapelløyalla.
Monsøyalla, Kåre Karlsenin vanhassa kartanossa kuvattiin myös suositun televisio-ohjelma "Farmen"in tuotantokausi, joka esitettiin Norjan TV2:ssa 8. tammikuuta 2007 alkaen.
Ny-Hellesundissa on useita yleisiä pienveneiden ankkuripaikkoja. "Høllen Båtruter" -laivayhtiö liikennöi Hølleniltä Søgnestä päivittäin useita kertoja Ny-Hellesundiin.
Charles Fazzino
Charles Fazzino (s. 1955 Pelham, New York, Yhdysvallat) on yhdysvaltalainen graafikko ja taidemaalari.
Fazzinon äiti on suomalainen kuvanveistäjä Irene Fazzino, isä italialainen muotikenkien suunnittelija Salvatore Fazzino. Hän asuu New Yorkissa vaimonsa ja tyttärensä kanssa.
Fazzino tekee kolmiulotteista poptaidetta, ja aiemmin hänen töitään on luonnehdittu naivistisiksi. Valokuvien kautta hänen töidensä idea ei paljastu, kuten ei taiteen yleensäkään. Fazzinon teosten aiheita ovat "postikorttimaisemat" niin Yhdysvalloista kuin Euroopan maistakin sekä muun muassa pop-ikonit kuten Marilyn Monroe, James Dean ja Elvis Presley.
Fazzinon töitä on ollut esillä noin 600 galleriassa. . Hän on suunnitellut Pori Jazzin vuoden 2009 julisteen ja on ollut muun muassa Super Bowlin virallinen kuvataiteilija. Hän on opiskellut Parsons School of Designissa ja suorittanut Bachelor of Arts -tutkinnon School of Visual Artsissa Manhattanilla 1977.
Douglas Lowe
Douglas Gordon Arthur Lowe (7. elokuuta 1902 – 30. maaliskuuta 1981) oli brittiläinen yleisurheilija ja 800 metrin juoksun kaksinkertainen olympiavoittaja.
Manchesterissa syntynyt Douglas Lowe menestyi kouluaikoinaan keskimatkojen juoksussa voittaen koulujen Public Schoolien mestaruuden 880 jaardilla vuonna 1920. Tuolloin hänen ennätyksensä oli 2.06,8. Hän opiskeli lakia Cambridgen yliopistossa ja voitti 880 jaardia yleisurheiluottelussa Oxfordin yliopistoa vastaan sekä 1922 että 1923. Seuraavana vuonna hän voitti samassa kilpailussa mailin ja neljännesmailin juoksut.
Vuoden 1924 olympialaisissa Pariisissa Lowe voitti kultaa 800 metrillä uudella Euroopan ennätyksellä 1.52,4. Juoksun suosikki oli Henry Stallard, mutta hän kärsi jalkavammasta jääden neljänneksi. Stallard johti koko alkumatkan, mutta loppusuoralla hänet ohitti ensin Sveitsin Paul Martin ja sitten Lowe. Lowe siirtyi johtoon, mutta Martin saavutti häntä häviten lopulta vajaalla metrillä. Lowe otti osaa myös 1 500 metrille, jossa hän sijoittui neljänneksi.
Amsterdamin olympialaisissa Lowe uusi voittonsa. Alku- ja välierissä hän säästeli voimiaan sijoittuen molemmissa toiseksi. Loppukilpailussa Lowe noudatti samaa taktiikkaa kuin neljä vuotta aiemmin ja siirtyi johtoon loppusuoran auetessa. Tällä kertaa voitto oli selvä, hopeamitalisti hävisi tasan sekunnin Lowen ajan ollessa 1.51,8.
Lowe päätti urheilu-uransa samana vuonna ja alkoi työskennellä lakimiehenä Lontoossa. Hän toimi jatkossa urheilun järjestötehtävissä. Vuosina 1931–1938 hän oli maansa yleisurheiluliiton sihteeri. Hän kuoli Cranbrookissa, Kentissä.
Baltialainen puolustus
Baltialainen puolustus on kuningatargambiitin muunnelma. Sitä kuvaavat siirrot
Muunnelma on nimetty baltialaisen Paul Keresin mukaan. Myös muunnelman toinen nimi, Keresin puolustus, kantaa hänen nimeään. Muunnelma sijoitetaan ECO-koodistolla koodille D06. Muunnelma on harvinainen, mutta täysin pelattavissa.
Toisella siirrollaan musta välttää normaalit kuningatargambiitin ongelmat kuningatarlähetin kehittämisen kanssa. Valkean vastaukset ovat suosituimmuusjärjestyksessä: 3.Rf3, Rc3, cxd5, Db3 ja e3.
Ghazi Stadium
Ghazi Stadium (Persiaksi: ورزشگاه غازى) on monikäyttöinen stadion Kabulissa, Afganistanissa, jonka omistaa Afganistanin Olympialiitto. Stadion rakennettiin vuonna 1923 ja sille mahtuu 25 000 katsojaa. Se toimii Maiwand Kabul FC:n ja Afganistanin maajoukkue kotikenttänä. Sitä remontoitiin vuosina 2002-2003.
Stadionin ensimmäinen kansainvälinen jalkapallo-ottelu pelattiin Afganistanin ja Iranin välillä ja se pelattiin 1. tammikuuta vuonna 1941.
Etelä-Espoon Pallo
Etelä-Espoon Pallo (EsPa) on vuonna 1988 perustettu espoolainen jalkapalloseura, jonka miesten edustusjoukkue pelaa kaudella 2019 Kolmosessa.Seura perustettiin jatkamaan Matinkylän Mahdin (perustettu 1968) toimintaa.
EsPalla on seitsemän omaa juniorijoukkuetta, kolmessa ikäluokassa EsPalla on yhteisjoukkue HooGeen kanssa ja neljä joukkuetta aikuisissa (kaksi harraste- ja kaksi kilpajoukkuetta), joissa pelaa yhteensä yli 700 rekisteröityä pelaajaa.
Etelä-Espoon Pallon toiminta on keskittynyt erityisesti Suurpellon, Matinkylän ja Olarin kaupunginosiin. Seura järjestää vuosittain EsPa-Iso Omena -turnauksen.
Valtiosimulaattori
Valtiosimulaattorit tai valtionrakentelupelit ovat videopelien lajityyppi, jossa pelaaja ohjaa kokonaista kansakuntaa tai valtiota ja kamppailee muita vastaan elintilasta ja johtoasemasta maailmassa. Valtiosimulaattorit ovat lähes poikkeuksetta strategiapelejä ja ovat näin jaettavissa "vuoropohjaisiin simulaattoreihin" (esimerkiksi "Civilization-"sarja) ja "tosiaikaisiin simulaattoreihin" (esimerkiksi ""). Useimpia genren pelejä yhdistää valtiokeskeisyyden lisäksi monimutkainen ja yksityiskohtainen pelimekaniikka, joka painottaa taloudellisen ja teknologisen kehityksen merkitystä.
Englanninkielisessä maailmassa on käytössä termi 4X, neljän x:n strategiapelit ( – tutki, laajennu, hyödynnä, tuhoa). Näistä elementeistä rakentuvien pelien kirjo ulottuu valtiosimulaattorien ulkopuolelle, ja käsite kattaakin kokonaisvaltaisemmin mitä erilaisimpien pelien muodostaman lajityypin, jonka saksalaiset tuntevat nimellä "Globalstrategiespiele" (”globaalistrategiapelit”). Suomessa nimitystä ei juuri kuule, vaan pelit mielletään osaksi simulaatiopelien ryhmää, ja käytössä on kokonainen "-simulaattori"-loppuisten sanojen perhe kuvaamaan näitä strategisia simulaatiopelejä (esimerkiksi avaruuskauppasimulaattorit). Useimmat näistä simulaattoreista ovat kuitenkin luettavissa valtiosimulaattorien alatyyppeihin.
Saari (suomalainen kansanrunous)
Saari on arvoituksellinen paikallisuus, joka esiintyy kalevalamittaisen kansanrunouden genressä, jota Matti Kuusi on kutsunut saarelaisepiikaksi. Saari esiintyy paikkana, jonne Kaukamoinen eli Kaukomieli pakenee surmattuaan Vetrikan pidoissa. Toinen saarelaisepiikan hahmo, Ahti Saarelainen, mainitaan joskus "Saaren kuninkaaksi".
Saaresta on esitetty monenlaisia tulkintoja. Kaarle Krohn ja Jalmari Jaakkola olivat vakuuttuneita, että Saari on sama kuin Birka, viikinkien idäntien kuuluisa keskus Keski-Ruotsissa. Muina vaihtoehtoina Saaren sijainniksi on ehdoteltu Gotlantia, Saarenmaata, Suursaarta, Koivistoa, Retusaarta ja Novgorodia. Iivar Kemppinen puolestaan on katsonut, että Saari on itse asiassa manalan rinnakkaisnimi.
Kristfried Ganander kertoo Myhtologia Fennicassa vuodelta 1789, että "Saaris" tai "Saari" on vanha kuninkaanasumus Suomessa jonka jäännöksiä oli vielä teoksen kirjoitusaikana nähtävissä Mynämäellä jossa hänen mukaansa oli muinaisten suomalaisten kuninkaiden hovi ja asuinpaikka. Ganander menee tulkinnoissaan pitkälle ja yhdistää Saaren myös esimerkiksi latinan Ceasar- tai Aesar-sanaan sekä venäläisten Tsaariin.
Vintonin piirikunta
Vintonin piirikunta () on piirikunta Ohiossa, Yhdysvalloissa. Sen hallintokeskus on McArthur. Piirikunta on nimetty kongressiedustaja Samuel Finley Vintonin mukaan ja sen naapuripiirikuntia ovat Hocking pohjoisessa, Athens koillisessa, Meigs idässä, Gallia kaakossa, Jackson etelässä ja Ross lännessä.
Piirikunnassa oli vuoden 2010 väestönlaskennassa 13 435 asukasta ja 5 349 kotitaloutta. Etniset ryhmät jakautuivat valkoisiin (97,6 %), mustiin (0,6 %), alkuperäisamerikkalaisiin (0,4 %) ja aasialaisiin (0,2 %).
Joensuun Elli (elokuva)
Joensuun Elli on vuonna 2004 ilmestynyt draamaelokuva, joka kertoo juhannuksesta pohjoiskarjalaisessa kylässä 1970-luvun alussa. Joensuun Ellin käsikirjoitus perustuu Heikki Turusen romaaniin "Joensuun Elli".
Kaupunkilaiset leirivieraat ja kyläläiset ovat henkisellä törmäyskurssilla. Veijo haluaa menettää poikuutensa, mutta myös kaupunkilaismiehet ovat kiinnostuneet Paulasta.
Helsinki Dexline Oy:n tuottama elokuva esitettiin MTV3-kanavalla kolmiosaisena televisiosarjana lauantai-iltaisin 9.8.–23.8. 2008. Elokuvan käsikirjoitus ja ohjaus Anssi Mänttärin, kuvauksesta vastaa Pertti Mutanen ja musiikista Asko Mänttäri.
Pajamäen Pallo-Veikot
Pajamäen Pallo-Veikot (PPV) on helsinkiläinen 29. marraskuuta 1969 perustettu jalkapalloseura, joka toimii Länsi-Helsingin alueella. Seura tunnetaan lempinimellä "Punainen Pikajuna". Seuran miesten edustusjoukkue pelaa kaudella 2017 Helsingin piirin Kutosessa. Kotiottelunsa PPV pelaa Pitäjänmäen tekonurmella.
Punaisissa paidoissa koko historiansa ajan pelannut PPV on yksi Helsingin pitkäikäisimmistä alasarjojen seuroista. Seura nousi 1973 nelosdivisioonaan ja 1975 Kolmoseen.
Gert Wingårdh
Gert Wingårdh (s. 26. huhtikuuta 1951 Skövde, Ruotsi) on ruotsalainen arkkitehti.
Wingårdh on merkittävä vaikuttaja ruotsalaisella arkkitehtuurialalla. Hänen päätoimistonsa on Göteborgissa ja sivutoimistonsa Tukholmassa. Vuonna 2007 Wingårdhin toimistossa työskenteli 120 henkilöä.
Alojz Sokol
Alojz Sokol (19. kesäkuuta 1871 – 9. syyskuuta 1932) oli unkarilais-slovakialainen yleisurheilija ja olympiamitalisti. Hän voitti pronssia Ateenan olympialaisissa 1896 100 metrin juoksussa ajalla 12,6.
Toejoen Veikot
Toejoen Veikot (TOVE) on vuonna 1962 perustettu jalkapalloseura Pohjois-Porin alueella. Alkuvuosina seurassa harrastettiin jääkiekkoa ja voimailua. Jalkapallon erikoisseuraksi TOVE muodostui 80-luvun alussa. Seurassa toimii 13 joukkuetta, joista 10 on juniorijoukkueita.
Vuonna 2016 seuran edustusjoukkue pelaa Satakunnan piirin Nelosessa.Toejoen Veikkojen miesten kakkosjoukkue pelaa vuonna 2016 Satakunnan piirin Vitosessa.
Vuonna 2016 Toejoen Veikoilla on junioritoimintaa seuraavissa ikäluokissa:
Puheenjohtaja 
Varapuheenjohtaja 
Sihteeri 
Taloudenhoitaja
Jäsenet
Jalkapallojaoston puheenjohtaja
San Jose Earthquakes
San Jose Earthquakes on yhdysvaltalainen jalkapalloseura, jonka joukkue pelaa Major League Soccer -liigassa. Sen kotipaikka on Kaliforniassa San Josén esikaupunkialueella sijaitseva Santa Clara. Seura kuuluu MLS:n läntiseen konferenssiin. Se on pelannut liigassa vuosina 1995–2005 ja uudestaan vuodesta 2008 alkaen. Seuran kotistadion on Santa Claran yliopiston kampuksella sijaitseva Buck Shaw Stadium.
Seura kuului MLS-liigan alkuperäisiin joukkueisiin vuodesta 1995 nimellä "San Jose Clash". Ensimmäisessä ottelussaan se voitti D.C. Unitedin 1–0. Kaudeksi 2000 seura otti nimeksi "San Jose Earthquakes". Se voitti MLS:n mestaruuden (MLS Cup) vuosina 2001 ja 2003, mutta kauden 2005 jälkeen, 15. joulukuuta, seuran omistaja Anschutz Entertainment Group ilmoitti siirtävänsä seuraa Houstoniin Teksasin osavaltioon seuraavaksi kaudeksi. Syynä oli uuden, ainoastaan jalkapallolle tarkoitetun, stadionin rakennushankkeen kaatuminen.
Toiminta, mukaan lukien pelaajat ja päävalmentaja Dominic Kinnear, siirrettiin Houstoniin, mutta MLS päätti että nimi Earthquakes sekä joukkueen värit ja logot sekä sen historia ja tulokset jäävät San Joséhen. Uuden seuran nimeksi otettiin ensin "Houston 1836", myöhemmin Houston Dynamo.
18. heinäkuuta 2007 ilmoitettiin että San Jose Earthquakes palaa liigaan kaudeksi 2008.
Baloghin puolustus
Baloghin puolustus on shakkiavaus, jota kuvaavat siirrot
Vaihtoehtoinen siirtojärjestys on 1.d4 f5 2.e4 d6, jolloin musta torjuu Stauntonin gambiitin. Baloghin puolustus on nimetty unkarilaisen János Baloghin mukaan. Avaus sijoitetaan ECO-koodistolla koodille A82. Avaus on hyvin harvinainen huipputasolla.
Valkean pitää joko vaihtaa sotilaat tai suojata e-sotilas. Tähän on kaksi hyvää vaihtoehtoa, 3.Rc3 ja 3.f3.
Vaihtomuunnelman pääjatko on 3.exf5 Lxf5. 4.Df3 haarukoiden lähetin ja b7-sotilaan ja 4...Lc8 tai 4...Dc8. Balogh itse katsoi koko avauksen pääjatkon olevan 3.Rc3 Rf6 4.Ld3 Rc6 5.Rf3 fxe4. Vaihtomuunnelmassa mustalle jää heikko takasotilas e-linjalle, mitä valkea yrittää käyttää hyväkseen. Myös puuttuva f-sotilas heikentää mustan asemaa.
Hiiu staadion
Hiiu staadion on monikäyttöinen stadion Nõmmessa, Tallinnassa, Virossa, jonka omistaa Tallinnan kaupunki. Stadionille mahtuu 500 katsojaa ja se on avattu vuonna 1923. Sitä käytetään enimmäkseen jalkapalloa varten ja se toimii jalkapalloseura JK Nõmme Kaljun kotikenttänä.
Vasa Idrottssällskap
Vasa Idrottssällskap (lyh. Vasa IS, VIS) on vuonna 1907 perustettu vaasalainen urheiluseura. Seuralla on toimintaa keilailussa, voimaurheilussa ja yleisurheilussa. Lisäksi seurassa toimii kuntojaosto. Seurassa on myös hiihto- ja voimistelujaostot, mutta niissä lajeissa ei tällä hetkellä (heinäkuu 2008) ole toimintaa. Seuran puheenjohtaja on Tom Gullberg.
Vasa IS on Suomen Urheiluliiton seuraluokittelussa superluokan seura (19. sija vuonna 2011). Seuraa ovat edustaneet muiden muassa maajoukkueurheilijat Frantz Kruger, Robert Häggblom, Mikaela Ingberg ja Vanessa Vandy.
Seura järjestää Nice Run -kuntotapahtumaa Vaasassa.
Philip Edeipo
Philip Edeipo (s. 11. huhtikuuta 1986 Nigeria) on nigerialainen jalkapalloilija, pelipaikaltaan hyökkääjä. Seuratasolla hän edusti viimeksi Rovaniemen Palloseuraa. Edeipo tuli RoPS:n testattavaksi kevättalvella 2008 ja pelasi kaksi ottelua Liigacupissa mutta silloin sopimusta ei tehty. Tämän jälkeen Edeipo lähti testileirille Kiinaan, muttei saanut sinne sopimusta. Palattuaan takaisin Suomeen RoPS teki Edeipon kanssa vuoden mittaisen sopimuksen.
Edeipo tunnetaan räjähtävästä lähtönopeudestaan. Hän on aikaisemmin pelannut kotimaassaan Nigeriassa Bayelsa Unitedin riveissä ja on ollut myös Saksan kakkosbundesliigassa pelaavan 1860 Münchenin testattavana. Syksyllä 2008 Edeipo ei saanut uutta sopimusta RoPS:n ja näin ollen hänestä tuli vapaa pelaaja.
Jani Lähde
Jani Lähde (s. 27. helmikuuta 1984 Kotka) on entinen suomalainen jalkapalloilija. Hän oli pelipaikaltaan vasen laitapuolustaja tai laitalinkki.
Lähde on KTP:n kasvatti, mutta hän siirtyi 16-vuotiaana Espooseen Hongan organisaatioon. Espoon-vuosinaan hän edusti myös FCK Salamoita.
Vuonna 2006 Lähde palasi Kotkaan ja Kolmosessa pelanneen KTP:n riveihin. Kaudella 2007 hän solmi kaksivuotisen sopimuksen KooTeePeen Veikkausliiga-joukkueen kanssa. Ensiesiintymisensä Veikkausliigassa Lähde teki 26. huhtikuuta 2007 ottelussa Tampere Unitedia vastaan. KooTeePeen pudottua Veikkausliigasta Ykköseen kauden 2008 päätteeksi Lähde siirtyi sarjatasoa alemmas KTP:n joukkueeseen. Lähde valmentaa nykyään FC Hongan organisaatiossa ja on 07-ikäluokan päävalmentaja.
Astronomy
Astronomy on kerran kuussa ilmestyvä yhdysvaltalainen aikakauslehti, jonka aihepiiri on tähtitiede. Sen lukijakunta koostuu tähtitieteen harrastajista. Lehti sisältää taivaan tarkkailua koskevia palstoja, lukijoiden lähettämiä valokuvia ja yleistajuisia artikkeleita tähtitieteestä ja astrofysiikasta.
Astronomyn perusti 1973 Stephen A. Walther, joka oli Wisconsin-Stevens Pointin yliopiston opiskelija ja tähtitieteen harrastaja. Lehden ensimmäisessä numerossa elokuussa 1973 oli 48 sivua, viisi artikkelia ja tietoa, mitä kyseisessä kuussa näkyy taivaalla. Walther kuoli 1977.
Waltherin perustama lehteä julkaiseva yritys AstroMedia Corporation palkkasi päätoimittajaksi Richard Berryn ja kustantajaksi Robert Maasin. Berry perusti nuorille tarkoitetun Odyssey sekä Telescope Making -erikoislehden. 
Lehden nykyinen päätoimittaja David Eicher tuli lehteen apulaispäätoimittajaksi 1982. Hän perusti Deep Sky -lehden.
1980-luvun puolivälissä milwaukeelainen kustantaja Kalmbach osti Astronomyn. Yritys julkaisee erilaisia harrastelehtiä, kuten Model Railroader ja Trains. Nykyinen vastaava päätoimittaja Richard Talcott tuli tuolloin lehteen.
Richard Berry erosi lehden palveluksesta 1992, ja vastuun lehdestä otti Robert Burnham. Kalmbach lopetti Deep Sky ja Telescope Making -lehdet ja myi Odysseyn. Astronomy.com-verkkosivut perustettiin 1990-luvulla.
Eicherista tuli päätoimittaja 2002. Lehden merkittävin kilpailija on Sky & Telescope.
Maurice Larrouy
Maurice Larrouy oli ranskalainen ampuja ja olympiavoittaja. Hän voitti kultaa Pariisin olympialaisissa 1900 25 metrin olympiapistoolikilpailussa.
Tornjak
Tornjak on Bosnia ja Hertsegovinasta sekä Kroatiasta kotoisin oleva suurikokoinen paimenkoirarotu.
Tornjak on suurikokoinen, voimakas ja ruumiinrakenteeltaan lähes neliömäinen koira. Turkki on paksu ja melko pitkä, aluskarva hyvin tiheää. Päässä ja raajoissa karva on lyhyempää. Väriltään tornjak on tavallisesti valkoinen, jossa on vaihtelevan värisiä laikkuja. Väri voi kuitenkin vaihdella lähes puhtaan valkoisesta miltei mustaan.
Luonteeltaan tornjak on ystävällinen, tottelevainen, oppimiskykyinen ja rauhallinen. Se käyttäytyy arvokkaasti ja puolustaa rohkeasti sen vastuulle jätettyä omaisuutta. Vieraita kohtaan tornjak käyttäytyy epäluuloisesti, mutta on hyvin kiintynyt läheisiin ihmisiin.
Rodun kasvattaminen Tanskassa on ollut kiellettyä vuodesta 2010.
Tornjak on kehitetty Balkanin vuoristoalueilla käytetyistä laumanvartijakoirista. Ensimmäiset kirjalliset maininnat bosnialais-kroatialaisesta koirarodusta ovat 1000-luvulta. Sukupuuton partaalla olleen rodun systemaattinen jalostus aloitettiin Bosnia ja Hertsegovinassa sekä Kroatiassa 1970-luvulla, ja nykyisin rotu on FCI:n hyväksymä.
Arthur C. Clarke -palkinto
Arthur C. Clarke -palkinto on vuosittain jaettava brittiläinen tieteiskirjallisuuden palkinto. Palkinto perustettiin Arthur C. Clarken lahjoituksesta ja se jaettiin ensimmäisen kerran vuonna 1987. Palkittavan kirjan valitsee kirjailijoista, kriitikoista ja faneista koostuva tuomaristo.
Yuva Bharati Krirangan
Salt Lake Stadium, myös nimellä Yuva Bharati Krirangan () tunnettu, on monikäyttöinen stadion Kalkutassa, Intiassa. Sen omistaa Länsi-Bengali ja se on maailman toiseksi suurin stadion Rŭngradon jälkeen. Salt Lake Stadium avattiin vuonna 1984 ja sen katsomoon mahtuu 120 000 katsojaa. Stadionilla järjestetään enimmäkseen yleisurheilukilpailuja ja jalkapallo-otteluja.
Stadion toimii Intian korkeimman sarjatasolla pelaavien Kingfisher East Bengal FC:n, Mohun Bagan AC:n, Prayag United S.C.:n sekä Pailan Arrows:n kotikenttänä. Myös Intian jalkapallomaajoukkue pelaa useat kotiottelunsa Salt Lakella.
Luettelo Astro Cityn henkilöistä
Tämä on luettelo Astro City -sarjakuvissa esiintyvistä henkilöistä. Huom. Luettelo on keskeneräinen.
Raoul Glaber
Raoul eli Rodulfus Glaber (n. 985–n. 1047) oli ranskalainen munkki, historioitsija ja hagiografi. Hänet tunnetaan varsinkin viisiosaisesta 900-luvun ja 1000-luvun alun elämää käsittelevästä kirjasarjastaan.
Raoul Glaber meni luostariin alun perin setänsä johdattamana.
Siluro a lenta corsa
Siluro a lenta corsa (S.L.C.) () on Italiassa 1930-luvun puolivälissä sukeltajien kulkuneuvoksi kehitetty sukellustorpedo, joita Italian kuninkaallisen laivaston ("Regia Marina") taistelusukeltajayksikkö Decima Flottiglia MAS käytti toisen maailmansodan aikana tekemissään hyökkäyksissä liittoutuneitten sotasatamiin.
S.L.C.:n prototyyppi valmistui vuonna 1935, sen pääsuunnittelijat olivat aliluutnantit Teseo Tesei ja Elios Toschi.
"Maiale" () kutsumanimen saanut sukelluslaite kehitettiin kuljettamaan sen päällä istuvat kaksi sukeltajaa ja laitteen irrotettavan nokkaosan sisältämä aikasytyttimellä varustettu 220 – 300 kg räjähdyspanos huomaamattomasti vihollissatamaan. Kohteeseen päästyään sukeltajat kiinnittivät irrottamansa nokan kohdealuksen pohjaan, käynnistivät aikasytyttimen ja lähtivät paluumatkalle 6,7 metrin mittaiseksi lyhentyneellä torpedollaan.
Laitteen runkona käytettiin 533 mm torpedon runkoa ja voimanlähteeksi siihen asennettiin sähkömoottori, jonka teho kasvoi alun 0,75 kilowatista viimeisen mallin 1,2 kilowattiin. Tehokkaimman version 30 akussa oli 150 ampeerin virta ja 60 voltin jännite. Akut oli sijoitettu rungon pohjalle ehkäisemään torpedon taipumusta pyörähtää pituusakselinsa ympäri. Suunnistamista varten laite oli varustettu kojelautaan kiinnitetyllä kompassilla.
S.L.C.:tä valmistettiin seuraavasti:Siluro San Bartolomeo (S.S.B.) () kehitettiin S.L.C.:stä saatujen kokemusten pohjalta. Siinä sukeltajat istuivat edellistä mallia huomattavasti suuremman rungon sisässä, tehden se huomattavasti edeltäjäänsä virtaviivaisemmaksi ja nopeammaksi.
S.S.B.:n pääsuunnittelija oli laivastoinsinööri Mario Maciulli, jota avustivat kapteeni G.N. Travaglino ja insinööri Guido Cattaneo.
S.S.B.:tä ehti valmistua ennen Italian sodasta irtautumista vain yhdeksän kappaletta, eikä se ehtinyt palveluskäyttöön.
Philip K. Dick -palkinto
Philip K. Dick -palkinto on vuosittainen tieteiskirjallisuuden palkinto, joka jaetaan parhaalle alun perin pehmeäkantisena Yhdysvalloissa ilmestyneelle kirjalle. Palkinto on nimetty Philip K. Dickin mukaan ja sitä jakaa Philadelphia Sciece Fiction Society. Palkintoa on jaettu vuodesta 1982 alkaen.
Victoria: Revolutions
Victoria: Revolutions on reaaliaikaisen strategiapelin "" lisäosa. Alkuperäisen pelin kehittänyt ruotsalainen pelitalo Paradox Interactive julkaisi "Revolutionsin" aluksi digitaalisena latauksena 17. elokuuta 2006 ja CD-ROMina saman vuoden lokakuussa.
Ultra Bran diskografia
Tämä on Ultra Bran diskografia. Yhtye julkaisi vuosien 1995–2001 aikana neljä studioalbumia ja yhden kokoelmalevyn.
KSF Media
KSF Media on Konstsamfundet-säätiön omistuksessa oleva lehtitalo, johon kuuluu viisi Suomessa ilmestyvää ruotsinkielistä lehteä. Se aloitti varsinaisen toimintansa vuoden 2008 alussa.
KSF Median toimitusjohtaja on toukokuun 2018 alusta alkaen ruotsalainen Anna Hellerstedt. Vastaavana kustantajana toimii Susanna Ilmoni.
KSF Mediaan kuuluu viisi sanomalehteä, jotka ovat kokonaan tai suurimmaksi osaksi Konstsamfundetin omistuksessa. KSF Media vastaa näiden lehtien hallinnosta ja myynnistä.KSF Median perustamisesta tiedotettiin 21. toukokuuta 2007 ja yhtiö aloitti varsinaisen toimintansa vuoden 2008 alusta, jolloin Konstsamfundetin kokonaan tai suurimmaksi osaksi omistamien lehtien hallinto ja myynti siirrettiin uuteen yhtiöön. Samalla lehtien omistamat kiinteistöt siirrettiin KSF Median tytäryhtiön omistukseen. Toimituksellisesti lehdet toimivat erillään toisista.
Ennen Anna Hellerstedtiä toimitusjohtajina ovat toimineet muiden muassa Svante Wahlbeck, Jens Berg ja Barbro Teir.
Olt (joki)
Olt on Tonavan sivujoki, joka lähtee Romaniassa Karpaateilta 1440 metrin korkeudesta ja yhtyy Tonavan päävirtaan lähellä Turnu Măgurelen kaupunkia Teleormanin piirikunnassa. Joen pituus on 615 kilometriä, mikä tekee siitä pisimmän maan sisällä virtaavan joen. Sen valuma-alueen pinta-ala on 24 050 km². Oltin piirikunta on saanut nimensä joen mukaan. Oltissa on lähes 30 patoa ja vesivoimalaitosta.
Antiikin roomalaiset kutsuivat jokea nimellä "Alutus" tai "Aluta".
Stade Maurice Dufrasne
Stade Maurice Dufrasne (tunnetaan myös nimellä Stade de Sclessin) on jalkapallostadion Belgian Liègessä. Stadionille mahtuu noin 30 000 ihmistä, ja se toimii Standard Liègen kotikenttänä. Stadionilla on pelattu vuosien 1972 ja 2000 Jalkapallon Euroopan-mestaruuskilpailuissa.
Sportpark Berg &amp; Bos
Sportpark Berg & Bos on monikäyttöinen stadion Apeldoornissa, Alankomaissa. Se avattiin vuonna 2002. Nykyään stadionia käytetään enimmäkseen jalkapallossa AGOVV Apeldoornin kotikenttänä. Stadionille mahtuu 2 500 ihmistä.